предварително разгласяване съгласно член 24, параграф 5а от основния регламент.
 9. ВРЕМЕННИ ИЗРАВНИТЕЛНИ МЕРКИ
 (405)
 Въз основа на направените от Комисията заключения по отношение на субсидирането, вредата, причинно-следствената връзка и интереса на Съюза и в съответствие с член 15, параграф 1 от основния регламент следва да бъде наложено временно изравнително мито върху вноса на биодизел с произход от Индонезия.
 9.1. Временни мерки
 (406)
 Следва да бъдат наложени временни изравнителни мерки върху вноса на биодизел с произход от Индонезия в съответствие с правилата на член 12, параграф 1 от основния регламент, в който се посочва, че размерът на изравнителното мито съответства на общия размер на подлежащите на изравняване субсидии, който е предварително установен.
 (407)
 Въз основа на гореизложеното ставките на временното изравнително мито, изразени като процент от цената CIF на границата на Съюза, без платено мито, следва да бъдат, както следва:
 Дружество
 Временно изравнително мито
 PT Ciliandra Perkasa
 8,0 %
 PT Intibenua Perkasatama и PT Musim Mas (Musim Mas Group)
 16,3 %
 PT Pelita Agung Agrindustri и PT Permata Hijau Palm Oleo (Permata Group)
 18,0 %
 PT Wilmar Nabati Indonesia и PT Wilmar Bioenergi Indonesia (Wilmar Group)
 15,7 %
 Всички други дружества
 18,0 %
 (408)
 Индивидуалните ставки на изравнителното мито за дружествата, посочени в настоящия регламент, са установени въз основа на констатациите от настоящото разследване. Поради това те отразяват установеното по време на разследването положение по отношение на тези дружества. Тези ставки се прилагат изключително за вноса на разглеждания продукт с произход от засегнатата държава, произведен от посочените правни субекти. Вносът на разглеждания продукт, произведен от всяко друго дружество, което не е изрично посочено в постановителната част на настоящия регламент, включително от субекти, свързани с изрично посочените, следва да се облага със ставката на митото, приложима за „всички други дружества“. Индивидуалните ставки на изравнителното мито не следва да се прилагат за тях.
 (409)
 Дадено дружество може да отправи искане за прилагане на тези индивидуални ставки на изравнителното мито в случай на последваща промяна на наименованието на неговия правен субект. Искането трябва да бъде адресирано до Комисията (66). То трябва да съдържа цялата съответна информация, която позволява да се докаже, че промяната не засяга правото на дружеството да се ползва от приложимата за него ставка на митото. Ако промяната на наименованието на дружеството не засяга правото му да се ползва от приложимата за него ставка на митото, в Официален вестник на Европейския съюз ще се публикува известие, с което се съобщава за промяната на наименованието.
 10. ИНФОРМАЦИЯ ПРИ НАЛАГАНЕТО НА ВРЕМЕННИ МЕРКИ
 (410)
 В съответствие с член 29а от основния регламент Комисията информира заинтересованите страни относно планираното налагане на временни мита. Тази информация беше предоставена на обществеността и на уебсайта на ГД „ТЪРГОВИЯ“. Заинтересованите страни разполагаха с три работни дни, за да представят коментарите си по точността на изчисленията, за които бяха конкретно уведомени.
 (411)
 Коментари бяха получени от Wilmar Group, Permata Group и P.T. Ciliandra Perkasa. Комисията взе предвид коментарите, за които счете, че са от техническо естество, и коригира съответно ставките.
 11. ЗАКЛЮЧИТЕЛНИ РАЗПОРЕДБИ
 (412)
 В интерес на доброто административно